তথ্যবিবরণী                                                                                   নম্বর : ২১৭৫

**স্মার্ট বাংলাদেশের জন্য সবচেয়ে বেশি প্রয়োজন স্মার্ট মানুষ**

**-- নৌপরিবহন সচিব**

ঢাকা, ২ আষাঢ় (১৬ জুন):

নৌপরিবহন মন্ত্রণালয়ের সচিব মোঃ মোস্তফা কামাল বলেছেন, আমাদের দক্ষতার অনেক অভাব আছে, দক্ষতার কোনো বিকল্প নেই, প্রশিক্ষণের বিকল্প নেই। তিনি বলেন, ২০২২-২৩ অর্থবছরে ১,৪৯৭টি উন্নয়ন প্রকল্প রয়েছে। অনেক প্রকল্পে বিদেশ সফরের জন্য বরাদ্দ থাকে কিন্তু আইটি এক্সপার্ট প্রশিক্ষণের জন্য কোনো কম্পোনেন্ট থাকে না। তিনি এ সময় প্রকল্পে আইটি এক্সপার্ট প্রশিক্ষণের কম্পোনেন্ট রাখার আশ্বাস প্রদান করেন।

নৌপরিবহন সচিব আজ ঢাকায় কাকরাইলস্থ ইনস্টিটিউশন অভ্‌ ডিপ্লোমা ইঞ্জিনিয়ার্স, বাংলাদেশ (আইডিইবি) এর মুক্তিযোদ্ধা স্মৃতি মিলনায়তনে ‘স্কিলস এন্ড ইনোভেশন টু বিল্ড স্মার্ট বাংলাদেশ: আইডিইবি এন্ড এডব্লিউএস’ বিষয়ক সেমিনারে প্রধান অতিথির বক্তৃতায় এসব কথা বলেন।

মোঃ মোস্তফা কামাল বলেন, কক্সবাজারের মাতারবাড়ি একসময় সিঙ্গাপুরের মতো হবে। সেখানে বিপুলসংখ্যক দক্ষ মানুষের দরকার হবে। তিনি বলেন, প্রধানমন্ত্রী শেখ হাসিনা ২০৪১ সালের মধ্যে স্মার্ট বাংলাদেশ গড়ার ঘোষণা দিয়েছেন। স্মার্ট বাংলাদেশের জন্য স্মার্ট সোসাইটি, স্মার্ট ইকোনমি দরকার। আর সবচেয়ে বেশি প্রয়োজন স্মার্ট নাগরিক। সেই নাগরিককে অবশ্যই দেশপ্রেমিক হতে হবে। আগামী প্রজন্মের জন্য কাজ করতে হবে।

আইডিইবির প্রেসিডেন্ট এ কে এম এ হামিদের সভাপতিত্বে অনুষ্ঠানে অন্যান্যের মধ্যে বক্তব্য রাখেন বিসিএস প্রশাসন একাডেমির রেক্টর ড. মোঃ ওমর ফারুক, বাংলাদেশ কারিগরি শিক্ষা বোর্ডের চেয়ারম্যান মোঃ আলী আকবর খান এবং আইডিইবির সাধারণ সম্পাদক মোঃ শামসুর রহমান।

#

জাহাঙ্গীর/রাহাত/রফিকুল/সেলিম/২০২৩/২২২০ ঘণ্টা

তথ্যবিবরণী                                                                                   নম্বর : ২১৭৪

**বান্দরবানে অস্বচ্ছল নারীদের মাঝে সেলাই মেশিন বিতরণ করলেন পার্বত্য বিষয়ক মন্ত্রী**

বান্দরবান, ২ আষাঢ় (১৬ জুন):

বান্দরবানে আত্মকর্মসংস্থানের লক্ষ্যে সেলাইয়ের ওপর বিশেষ প্রশিক্ষণপ্রাপ্ত অস্বচ্ছল নারীদের হাতে সেলাই মেশিন তুলে দিয়েছেন পার্বত্য মন্ত্রী বীর বাহাদুর উশৈসিং।

মন্ত্রী আজ বান্দরবান সদরে নিজ বাসভবনে পার্বত্য চট্টগ্রাম উন্নয়ন বোর্ডের উদ্যোগে আয়োজিত অনুষ্ঠানে প্রধান অতিথি হিসেবে উপস্থিত থেকে প্রশিক্ষণপ্রাপ্ত ৬৩ জন নারীর হাতে সেলাই মেশিনগুলো তুলে দেন।

এ সময় প্রধান অতিথির বক্তব্যে মন্ত্রী বলেন, সরকার নারীর ক্ষমতায়ন নিশ্চিত করতে বদ্ধপরিকর। অস্বচ্ছল নারীদের স্বাবলম্বী করতে সরকার নানান কর্মমুখী প্রশিক্ষণ প্রদান অব্যাহত রেখেছে। এরই অংশ হিসেবে পার্বত্য অঞ্চলের অস্বচ্ছল নারীদের কর্মমুখী শিক্ষা প্রদানসহ বিনামূল্যে বিভিন্ন আয়সংশ্লিষ্ট যন্ত্রপাতি বিতরণ করছে সরকার। তিনি বলেন, নারীরা এখন পিছিয়ে নেই। প্রতিটি ক্ষেত্রে নারীরা পুরুষের সাথে সমান তালে অবদান রাখছে। তাই প্রধানমন্ত্রীর স্মার্ট বাংলাদেশ গড়ে তুলতে আমাদের নারীরা অগ্রণী ভূমিকা রাখতে সক্ষম।

মন্ত্রী বলেন, আজ যে ৬৩ জন সরকারি প্রশিক্ষণ গ্রহণসহ বিনামূল্যে সেলাই মেশিন পেলেন, তারা নিজের এলাকার অস্বচ্ছল নারীদের স্বাবলম্বী হওয়ার বিষয়ে উৎসাহিত করবেন। তাহলে একদিন এ দেশে আর অসহায় নারী থাকবে না। মন্ত্রী এ সময় সকলকে সরকারের উন্নয়ন কাজে সহযোগিতা করার আহ্বান জানান।

এ সময় অন্যান্যের মধ্যে বান্দরবান জেলার অতিরিক্ত জেলা ম্যাজিস্ট্রেট উম্মে কুলসুম, বান্দরবান পৌর মেয়র সৌরভ দাস, পার্বত্য জেলা পরিষদের সদস্য লক্ষ্মীপদ দাস, পার্বত্য চট্টগ্রাম উন্নয়ন বোর্ডের বান্দরবান ইউনিটের নির্বাহী প্রকৌশলী আবু বিন মোঃ ইয়াছির আরাফাতসহ জেলা সদর ও উপজেলার প্রশিক্ষণপ্রাপ্ত অস্বচ্ছল নারীরা উপস্থিত ছিলেন।

#

রেজুয়ান/রাহাত/রফিকুল/সেলিম/২০২৩/২২১০ ঘণ্টা

Handout Number : 2173

**Sweden expresses keenness to collaborate with Bangladesh on IT sector**

Dhaka, June 16:

Sweden expressed its keenness to collaborate with Bangladesh on IT sector. Swedish State Secretary for International Development Cooperation and Foreign Trade Håkan Jevrell shared this with State Minister for Foreign Affairs Md. Shahriar Alam in a meeting this morning in Stockholm.

During the meeting, Swedish State Secretary highly appreciated Bangladesh’s achievements in IT and climate change adaptation and expressed their keenness to collaborate with Bangladesh on IT sector development and green transition. Terming Asia as the engine of growth and highly praising Bangladesh’s high economic growth, he also expressed Sweden’s desire to enhance trade and investment relations with Bangladesh in the context of evolving geo-political developments. Highlighting Bangladesh government’s plans and programmes for digitalization, State Minister Alam suggested close cooperation between the two countries on software technology, 4iR-enabled agriculture and human resources development.

The Swedish State Secretary appreciated Bangladesh for hosting forcibly displaced Rohingyas as well. State Minister for Foreign Affairs thanked Sweden for its continued development cooperation support to Bangladesh, particularly in the areas of improving living conditions for the poor and promoting gender equality. He thanked the Swedish government for humanitarian assistance to forcibly displaced Rohingyas and their support towards a political solution to this crisis. Both sides also discussed possible cooperation on climate change bilaterally and multilaterally.

Bangladesh Ambassador to Sweden Mehdi Hasan and Director General (West Europe & EU) of MOFA Kazi Russel Pervez, among others, were also present at the meeting.

#

Mohsin/Rahat/Rafiqul/Salim/2023/2120 Hrs.

তথ্যবিবরণী       নম্বর: ২১৭২

**বর্তমান সরকারের আমলে দেশের উন্নয়ন ইতিহাসে নজিরবিহীন**

**- পরিবেশ ও বন মন্ত্রী**

মহাদেবপুর (নওগাঁ), ২ আষাঢ় (১৬ জুন):

পরিবেশ, বন ও জলবায়ু পরিবর্তন মন্ত্রী মোঃ শাহাব উদ্দিন বলেছেন, প্রধানমন্ত্রী শেখ হাসিনার নেতৃত্বে বর্তমান সরকার দেশের যে পরিমাণ উন্নয়ন করেছে তা দেশের ইতিহাসে নজিরবিহীন। সকল ক্ষেত্রে দেশের এ অভূতপূর্ব উন্নয়ন কেউই অস্বীকার করতে পারবে না। তিনি বলেন, বিরোধী দলগুলো শুধু বিরোধীতার কারণেই বিরোধিতা করে থাকে।

আজ নওগাঁ জেলার মহাদেবপুর উপজেলার চান্দা বাজারে অনুষ্ঠিত বিশেষ এক সভায় প্রধান অতিথির বক্তব্যে মন্ত্রী এসব কথা বলেন।

বনমন্ত্রী বলেন, বাংলাদেশে বর্তমানে শিক্ষা, স্বাস্থ্য, স্যানিটেশন ও সামাজিক নিরাপত্তাসহ সকল ক্ষেত্রেই সরকারের উন্নয়ন কার্যক্রমের সুবিধা জনগণ ভোগ করছে। তিনি বলেন, শেখ হাসিনার হাতেই বাংলাদেশ নিরাপদ। বাংলাদেশের উন্নয়নের এ ধারাবাহিকতা বজায় রাখতে প্রধানমন্ত্রী শেখ হাসিনার নেতৃত্বে বাংলাদেশ আওয়ামী লীগকে আবারও ক্ষমতায় আনতে হবে।

সভায় অন্যান্যের মধ্যে উপস্থিত ছিলেন নওগাঁ-২ আসনের সংসদ সদস্য ও আইন বিচার ও সংসদ বিষয়ক মন্ত্রণালয় সম্পর্কিত সংসদীয় স্থায়ী কমিটির সভাপতি মোঃ শহিদুজ্জামান সরকার; নওগাঁ-৩ আসনের সংসদ সদস্য মোঃ ছলিম উদ্দিন তরফদার, বন অধিদপ্তরের প্রধান বন সংরক্ষক মোঃ আমীর হোসাইন চৌধুরী, মহাদেবপুর উপজেলা পরিষদের চেয়ারম্যান আহসান হাবীব এবং ভারপ্রাপ্ত উপজেলা নির্বাহী অফিসার নুসরাত জাহান।

#

দীপংকর/রাহাত/রফিকুল/শামীম/২০২৩/২১২০ঘণ্টা

তথ্যবিবরণী       নম্বর: ২১৭১

**সমাজকল্যাণ প্রতিমন্ত্রীর সহধর্মিণীর আত্মার মাগফেরাত কামনায় দোয়া মাহফিল**

ঢাকা, ২ আষাঢ় (১৬ জুন):

সদ্য প্রয়াত নেত্রকোণা জেলা মহিলা আওয়ামী লীগের সভাপতি, বিশিষ্ট শিক্ষানুরাগী, সমাজ সেবী এবং সমাজকল্যাণ প্রতিমন্ত্রী আশরাফ আলী খান খসরুর সহধর্মিণী মরহুমা কামরুন্নেছা আশরাফ দীনার স্মরণে দোয়া মাহফিল অনুষ্ঠিত হয়।

আজ আছর নামাজের পর বেইলি রোডের প্রতিমন্ত্রীর সরকারি বাসভবনে এ দোয়া মাহফিলের আয়োজন করে তাঁর পরিবার।

এ সময় দোয়া মাহফিলে শিক্ষামন্ত্রী ডা. দীপু মনি, সমাজকল্যাণ মন্ত্রী নুরুজ্জামান আহমেদ, রেলমন্ত্রী নূরুল ইসলাম সুজন, ডাক ও টেলিযোগাযোগ মন্ত্রী মোস্তাফা জব্বার, জনপ্রশাসন প্রতিমন্ত্রী ফরহাদ হোসেন, পানিসম্পদ প্রতিমন্ত্রী জাহিদ ফারুক, বিচারপতি, সংসদ সদস্য, সচিব, সাবেক কেবিনেট সচিবসহ রাজনৈতিক নেতৃবৃন্দ ও বিশিষ্ট ব্যক্তিবর্গ এবং মরহুমার আত্মীয় স্বজন উপস্থিত ছিলেন।

#

এনায়েত/আরমান/রফিকুল/সেলিম/২০২৩/২০০০ ঘণ্টা

তথ্যবিবরণী                                                                                   নম্বর : ২১৭০

**কোভিড-১৯ সংক্রান্ত সর্বশেষ প্রতিবেদন**

ঢাকা**,** ২ আষাঢ় (১৬ জুন):

স্বাস্থ্য অধিদপ্তরের তথ্যানুযায়ী বৃহস্পতিবার সকাল ৮টা থেকে আজ শুক্রবার সকাল ৮টা পর্যন্ত ২৪ ঘণ্টায় দেশে ১৬৬ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার ৯ দশমিক ৭৪ শতাংশ। এ সময় ১ হাজার ৭০৫ জনের নমুনা পরীক্ষা করা হয়েছে।

গত ২৪ ঘণ্টায় কোভিড-১৯ আক্রান্ত হয়ে এক জনের মৃত্যু হয়েছে। এ পর্যন্ত ২৯ হাজার ৪৫৫ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ২০ লাখ ৭ হাজার ২৩৮ জন।

#

সুলতানা/আরমান/রফিকুল/আব্বাস/২০২৩/১৮১৬ ঘণ্টা

তথ্যবিবরণী       নম্বর: ২১৬৮

**কৃষকবান্ধব সরকার দেশে বাম্পার ফলন উৎপাদনে কৃষকদের সার ও বীজ প্রদান অব্যাহত রেখেছে**

**- পার্বত্য চট্টগ্রাম বিষয়ক মন্ত্রী**

বান্দরবান, ২ আষাঢ় (১৬ জুন):

পার্বত্য চট্টগ্রাম বিষয়ক মন্ত্রী বীর বাহাদুর উশৈসিং বলেছেন, কৃষকবান্ধব সরকার দেশে বাম্পার ফলন উৎপাদনে কৃষকদের সার ও বীজ প্রদান অব্যাহত রেখেছে। তিনি বলেন, আওয়ামী লীগ সরকারই কৃষকদের উন্নয়ন ও কল্যাণের চিন্তা করে। আওয়ামী লীগ সরকার বিনামূল্যে কৃষকদের সার ও উচ্চ ফলনশীল বীজ বিতরণ করে আসছে। কৃষকদের উচিত হবে সরকারের বিনামূল্যে দেয়া এসব সার ও উচ্চফলনশীল বীজের সঠিক ব্যবহার নিশ্চিত করে বাম্পার ফলন ফলিয়ে দেশের খাদ্যের স্বয়ংস্ম্পূর্ণতাকে অব্যাহত রেখে দেশের উন্নয়নকে ত্বরান্বিত করা।

মন্ত্রী আজ বান্দরবান সদর উপজেলা পরিষদের সভাকক্ষে আমন আবাদ ও উৎপাদন বৃদ্ধির লক্ষ্যে ক্ষুদ্র ও প্রান্তিক কৃষকদের মাঝে বিনামূল্যে বীজ, সার ও অর্থ বিতরণ অনুষ্ঠানে প্রধান অতিথির বক্তব্যে এসব কথা বলেন।

মন্ত্রী বলেন, প্রধানমন্ত্রী শেখ হাসিনার নির্দেশনা অনুযায়ী এক ইঞ্চি জমিও খালি রাখা যাবে না। সকলের সম্মিলিত প্রচেষ্টায় উচ্চ ফলনে ভরে ওঠবে কৃষকদের ফসলের গোলা। তিনি বলেন, প্রধানমন্ত্রী শেখ হাসিনা বাংলাদেশের মানুষকে স্মার্ট জাতিতে পরিণত করার ঘোষণা দিয়েছেন। ২০৪১ সালে স্মার্ট বাংলাদেশের নাগরিক হিসেবে বিশ্বের বুকে মাথা তুলে দাঁড়াবে বাংলাদেশ। এ লক্ষ্যে পার্বত্যবাসী সকলকে একযোগে উন্নয়ন কাজে অংশ নেয়ার আহ্বান জানান মন্ত্রী।

অনুষ্ঠানে বান্দরবান সদরের ৮০০ জন কৃষকের প্রত্যেককে ৫ কেজি উচ্চফলনশীল বীজ, ১০ কেজি ডিএপি সার, ১০ কেজি এমওপি সার এবং নানা সময়ে প্রাকৃতিক দুর্যোগের শিকার ক্ষতিগ্রস্ত ৪০ পার্বত্য পরিবারের প্রত্যেককে ঘর নির্মাণের জন্য ২ বাণ্ডিল করে ঢেউ টিন ও গৃহনির্মাণ বাবদ প্রত্যেক পরিবারকে ৬ হাজার টাকার চেক বিতরণ করেন মন্ত্রী।

এ সময় অনুষ্ঠানে অন্যান্যের মধ্যে বান্দরবান পার্বত্য জেলার জেলা প্রশাসক ইয়াছমিন পারভিন তিবরীজি, বান্দরবান জেলার অতিরিক্ত সহকারী পুলিশ সুপার মোজাফফর হোসেন, বান্দরবান কৃষি সম্প্রসারণ অধিদপ্তরের উপপরিচালক এম এম শাহনেওয়াজ, বান্দরবান সদর উপজেলা পরিষদরে চেয়ারম্যান একেএম জাহাঙ্গীর, বান্দরবান সদর উপজেলা নির্বাহী কর্মকর্তা উম্মে হাবিবা মিরা, বান্দরবান সদর সহকারী কমিশনার (ভূমি) নার্গিস সুলতানা, বান্দরবান সদর উপজেলা ভাইস চেয়ারম্যান য়ই সা প্রু মারমা, বান্দরবান সদর উপজেলা কৃষি কর্মকর্তা কমল কৃষ্ণ রায়সহ বিভিন্ন দপ্তরের সরকারি কর্মকর্তা ও উপকারভোগী চাষিরা উপস্থিত ছিলেন।

#

রেজুয়ান/আরমান/রফিকুল/শামীম/২০২৩/১৭৩০ঘণ্টা

তথ্যবিবরণী       নম্বর: ২১৬৭

**আমরা চাই বিএনপি পূর্ণশক্তিতে নির্বাচনে অংশগ্রহন করুক, তারা খোঁজে পালানোর ছুতা -- তথ্য ও সম্প্রচার মন্ত্রী**

ঢাকা: ২ আষাঢ় (১৬ জুন):

আওয়ামী লীগের যুগ্ম সাধারণ সম্পাদক তথ্য ও সম্প্রচার মন্ত্রী ড. হাছান মাহ্‌মুদ বলেছেন, আমরা চাই আগামী নির্বাচনে বিএনপি পূর্ণশক্তি নিয়ে অংশগ্রহণ করুক কিন্তু তারা পালিয়ে যাওয়ার ছুতা তৈরি করতে চায়।

মন্ত্রী আজ রাজধানীর মিন্টো রোডে তাঁর সরকারি বাসভবনে সাংবাদিকদের সঙ্গে মতবিনিময়কালে এক প্রশ্নের জবাবে এ কথা বলেন।

বিএনপি মহাসচিবের বক্তব্য 'সরকার  বিএনপিকে মাঠ ছাড়া করার ষড়যন্ত্র করছে, মামলা-গ্রেফতার করছে' নাকচ করে দিয়ে মন্ত্রী হাছান বলেন, আগামী জাতীয় নির্বাচন যাতে সবার অংশগ্রহণে একটি অবাধ, নিরপেক্ষ,  স্বচ্ছ, উৎসবমুখর নির্বাচন হয় সেটিই আমরা চাই। কিন্তু দুঃখজনক হলেও সত্য, বিএনপি সবসময় নির্বাচন থেকে পালিয়ে যায়। মির্জা ফখরুল সাহেব, রিজভী সাহেব নির্বাচন থেকে পালিয়ে যাওয়ার ছুতা তৈরি করতেই এসব বক্তব্য দিচ্ছেন।'

‘বিএনপির উদ্দেশ্য নির্বাচন করা নয়, নির্বাচন ভন্ডুল করা বা প্রশ্নবিদ্ধ করাই তাদের উদ্দেশ্য' উল্লেখ করে তিনি বলেন, এর কারণ, বিএনপির বক্তব্যে মনে হয় তারা নির্বাচনে জেতার গ্যারান্টি চায়, সেটি পেলে অংশ নেবে, নচেৎ নয়। কিন্তু এ গ্যারান্টি তো জনগণ বা সরকার বা নির্বাচন কমিশন কেউই দিতে পারবে না। আর বিএনপি নির্বাচন বর্জন করলেও জনগণ যে ব্যাপকভাবে অংশ নেয়, সেটি সিটি কর্পোরেশন নির্বাচনে প্রমাণ হয়েছে। কোন দল নির্বাচনে অংশ নিল তা বড় নয়। তার চেয়েও বড় কথা নির্বাচনে জনগণের ব্যাপক অংশগ্রহণ।

‘তবে বিএনপি একটি বড় দল, তারা রাষ্ট্রক্ষমতায় ছিল, আমি তাদের নির্বাচনে অংশ নেয়ার অনুরোধ জানাব, কারণ আমরা ওয়াকওভার চাই না, খেলে জিততে চাই' বলেন হাছান।

সেইসাথে সম্প্রচারমন্ত্রী জানান, 'অগ্নিসন্ত্রাসের হুকুমদাতা-অর্থদাতা হিসেবে বিএনপি নেতাদের বিরুদ্ধে মামলা আছে। মামলা সরকার চালু করতে পারে না। অভিযুক্তদের বাড়িয়ে নেওয়া সময়, উচ্চ আদালতের স্থগিতাদেশ -এগুলোর মেয়াদ শেষ বা ভ্যাকেট হলে আদালতের নিয়মানুযায়ী আবার মামলা চালু হয়ে যায় তেমন কিছু সংখ্যক মামলাই চালু হয়েছে।

রাজনৈতিক অভিলাষ চরিতার্থে মানুষ পুড়িয়ে হত্যার বিচার চায় জনগণ'

বিএনপি নেতাদের বিরুদ্ধে মামলার বিষয়ে আওয়ামী লীগের যুগ্ম সাধারণ সম্পাদক হাছান বলেন, 'রাজনৈতিক স্বার্থ হাসিলে, রাজনৈতিক অভিলাষ চরিতার্থ করতে যারা রাজনীতিক করে না, রাজনীতিক বোঝে না, জীবিকার তাগিদে ঘর থেকে বেরিয়েছিল, সেইসব জীবন্ত মানুষকে পুড়িয়ে হত্যা করা -এটি মানবতার বিরুদ্ধে অপরাধ, এর বিচার হওয়া বাঞ্ছনীয়। জনগণ চায় এর বিচার হোক এবং আপনারা জানেন, যারা অগ্নিসন্ত্রাসের শিকার, তারা সারা বাংলাদেশে মানববন্ধন, সংবাদ সম্মেলন করে অগ্নিসন্ত্রাসের হুকুমদাতা-অর্থদাতাদের গ্রেফতার ও বিচারের জন্য সরকারের কাছে দাবি জানাচ্ছে।’

তিনি বলেন, 'অগ্নিসন্ত্রাসের সাথে সরাসরি জড়িতদের অনেকের বিরুদ্ধে ইতোমধ্যে ব্যবস্থা গ্রহণ করা হলেও বিএনপির যেসব নেতৃবৃন্দ হুকুমদাতা-অর্থদাতা ছিল, তাদের বিরুদ্ধে এখনও ব্যবস্থা নেওয়া হয়নি। কিন্তু যেহেতু এটি জনগণের দাবি, তাই তাদের বিরুদ্ধে ব্যবস্থা গ্রহণে সরকারের দায়িত্ব রয়েছে। তবে আমরা চাই, আগামী নির্বাচনে বিএনপি পূর্ণশক্তি নিয়ে অংশগ্রহণ করুক এবং একটি প্রতিদ্বন্দ্বিতাপূর্ণ নির্বাচনের মাধ্যমে জনগণ আগামীর সরকার নির্বাচিত করুক।'

ঈদের পরে বিএনপির আন্দোলনের ঘোষণা প্রশ্নে তথ্যমন্ত্রী বলেন, 'প্রায়ই তারা এমন কথা বলেন। রমজানের ঈদের আগেও বলেছিলেন ঈদের পরে আন্দোলন। এখন তাদের কুরবানির ঈদের পরে আন্দোলন কি এ বছর  না আগামী বছর, সেটিই প্রশ্ন।'

'বিএনপিই গণমাধ্যমের ওপর নিপীড়ন চালিয়েছে'

গণমাধ্যম নিয়ে আওয়ামী লীগের বিরুদ্ধে বিএনপির অভিযোগ প্রসঙ্গে তথ্য ও সম্প্রচারমন্ত্রী হাছান বলেন, 'গণমাধ্যমের ওপর যদি কেউ নিপীড়ন-নির্যাতন চালিয়ে থাকে, সেটি হচ্ছে বিএনপি। বিএনপির সময় হুমায়ুন কবীর বালু থেকে শুরু করে সমগ্র বাংলাদেশে অনেক সাংবাদিককে হত্যা করা হয়েছে। বিশেষ করে যারা মুক্তমনা ছিল, তাদের অনেকের ওপর নির্যাতন চালানো হয়েছে।'

অপরদিকে সাংবাদিকদের কল্যাণে জননেত্রী শেখ হাসিনার সরকার অনেক যুগান্তকারী পদক্ষেপ নিয়েছে উল্লেখ করে তিনি বলেন, সাংবাদিক কল্যাণ ট্রাস্ট প্রতিষ্ঠা, করোনাকালে সাংবাদিকদের কোটি কোটি টাকার সহায়তা দেওয়া। এগুলো আমাদের সরকারই করেছে।

মন্ত্রী আরো বলেন, 'আজকে গণমাধ্যম অত্যন্ত স্বাধীনভাবে কাজ করে এবং গণমাধ্যমের ব্যাপক বিকাশ ঘটেছে। ১০ টি টিভি চ্যানেল সম্প্রচারে ছিল এখন ৩৮টি, সাড়ে চারশ' দৈনিক পত্রিকা ছিল এখন সাড়ে বারোশ', বেসরকারি রেডিও ছিলই না এখন অনেকগুলো এফএম আর কমিউনিটি রেডিও, হাতে গোনা কয়েকটি অনলাইন ছিল এখন কয়েক হাজার। এভাবে গণমাধ্যমের ব্যাপক বিকাশ ঘটেছে এবং তা জননেত্রী শেখ হাসিনার কারণেই।'

#

Handout Number: 2166

**State Minister for Foreign Affairs Shahriar Alam**

**pitches for ASEAN’s active role in repatriation of the forcibly displaced Rohingyas**

Dhaka, 16 June:

State Minister for Foreign Affairs Shahriar Alam underscored an active role of the regional countries including ASEAN for the safe and sustainable repatriation of the Rohingyas, end of the armed conflicts and a peaceful transition to a civilian administration through elections in Myanmar. State Minister Alam shared the views at the 2-day Oslo Forum hosted by the Ministry of Foreign Affairs of Norway in association with the Geneva-based Centre for Humanitarian Dialogue on 13-14 June in Oslo, Norway.

The event drew retreats for over 100 international mediators and experts in sharing their perspectives and assessing the state of mediation and peacemaking against a backdrop of rising geopolitical tensions and rivalry, increasing conflict and the growing impact of climate change, social media and other factors that fuel conflicts.

The Forum held open discussion on diplomatic developments in geopolitical hotspots, particularly war in Ukraine, Sudan, Yemen and other conflict areas, including Myanmar, Afghanistan, Somalia, Ethiopia as well as ways to prevent, interrupt or end conflicts.

The Oslo Forum 2023 was opened by Norwegian Prime Minister Jonas Gahr Støre and attended by, among others, Foreign Ministers of Norway, Indonesia and Colombia and Prosecutor of the International Criminal Court. State Minister for Foreign Affairs Shahriar Alam attended the event at the invitation of Norwegian Foreign Minster Anniken Huitfeldt.

During the visit to Oslo on 13-14 June 2023, State Minister Shahriar Alam also held bilateral meetings with the Norwegian Minister of Fisheries and Ocean Policy Bjørnar Selnes Skjæran and State Secretary of Foreign Affairs Erling Rimestad.

Bangladesh Ambassador to Sweden, Norway and Finland Mehdi Hasan and Director General (West Europe and EU) of Foreign Ministry Kazi Russel Pervez accompanied the State Minister during the visit.

#

Mohsin/Arman/Rahat/Rafiqul/Abbas/2022/1646 Hours